b'\n_START_ARTICLE_\nDarbo diena\n_START_PARAGRAPH_\nDarbo diena darbo teis\xc4\x97je - diena, kuri\xc4\x85 pagal \xc4\xafstatym\xc4\x85 leid\xc5\xbeiama dirbti be speciali\xc5\xb3 apribojim\xc5\xb3; diena, kuri\xc4\x85 fakti\xc5\xa1kai yra dirbama. Europoje \xc4\xafprastin\xc4\x97s darbo dienos yra nuo pirmadienio iki \xc5\xa1e\xc5\xa1tadienio. Daugumoje verslo, amat\xc5\xb3 - iki penktadienio. Ma\xc5\xbemenin\xc4\x97s prekybos, vie\xc5\xa1ojo transporto - iki \xc5\xa1e\xc5\xa1tadienio ar iki pat sekmadienio (t. y. i\xc5\xa1tis\xc4\x85 savait\xc4\x99)._NEWLINE_Teisi\xc5\xa1kai darbo diena svarbi ne tik darbo ir poilsio srityje, bet skai\xc4\x8diuojant terminus (tiek darbo teis\xc4\x97je, tiek ir kitose teis\xc4\x97s \xc5\xa1akose, pvz., civilinio proceso teis\xc4\x97je - d\xc4\x97l ie\xc5\xa1kinio pateikimo; komercin\xc4\x97je arba civilin\xc4\x97je teis\xc4\x97je - d\xc4\x97l prievol\xc4\x97s \xc4\xafvykdymo termino ir pan.). Darbo dienos s\xc4\x85voka taip pat svarbi ne tik darbo, bet ir Keli\xc5\xb3 eismo taisykli\xc5\xb3 atveju. Pvz., yra special\xc5\xabs kelio \xc5\xbeenklai, kuriuose gali b\xc5\xabti nurodytas u\xc5\xbera\xc5\xa1as arba simbolis, \xc5\xbeymintis darbo dienas (pvz., kad leid\xc5\xbeiama arba draud\xc5\xbeiama stov\xc4\x97ti, \xc4\xafva\xc5\xbeiuoti ar pan.)\n_START_SECTION_\nLietuva\n_START_PARAGRAPH_\nDarbo dienos trukm\xc4\x97 yra ribojama. Pvz., darbuotoj\xc5\xb3, dirban\xc4\x8di\xc5\xb3 ne vienoje darboviet\xc4\x97je arba vienoje darboviet\xc4\x97je, bet pagal dvi ar daugiau darbo sutar\xc4\x8di\xc5\xb3, darbo dienos trukm\xc4\x97 negali b\xc5\xabti ilgesn\xc4\x97 kaip 12 valand\xc5\xb3 (LR darbo kodeksas, 144 str. 5 d.).'